laion/Wikipedia-Exotic huggingface dataset:
גלריה ברוורמן

גלריה ברוורמן היא גלריה לאמנות בתל אביב-יפו. בעלת הגלריה היא יפה ברוורמן והאוצרת-שותפה היא עדי גורה. הגלריה הוקמה בשנת 2004 בחלל שמוקם ברחוב יהודה הלוי מס' 81 בתל אביב-יפו. בשנת 2008 עברה הגלריה לאזור התחנה המרכזית הישנה ובשנת 2020 לרחוב אילת. הגלריה מרבה להציג תערוכות צילום ווידאו ארט. בין האמנים המיוצגים בגלריה נימנים נירה פרג, אנה ים, גלעד רטמן, דוד עדיקא, יעקב מישורי, עילית אזולאי, טגיסט יוסף רון, רונית ברנגה, נבט יצחק, נבות מילר, ראובן ישראל, רועי אפרת, שחר מרקוס, דנה לוי, אלנה צ׳רטי שטיין, ברכה אטינגר, דור זליכה לוי, ליאורה קפלן, מארק ישאייאב והאמנים סאמר וויט, מואהו מודיסקנג, ליאנדרו ארליך, דמיאן דינג, קתרינה גנסלר ובילאנה דיודרביץ. עבודות של אמני הגלריה נרכשו לאוספים בינלאומיים חשובים, כגון מוזיאון המומה, ניו יורק. מוזיאון המטרופוליטן, מוזיאון פומפידו, מוזיאון LACMA ועוד רבים. גלעד רטמן, אמן הגלריה, נבחר לייצג את מדינת ישראל בביאנלה בוונציה בשנת 2013. עילית אזולאי ייצגה את ישראל בביאנלה בוונציה בשנת 2022 ורות פתיר נבחרה לייצג את ישראל בביאנלה בוונציה לשנת 2024. מדיה וקבצים בנושא גלריה ברוורמן בוויקישיתוף גלריה ברוורמן באינסטגרם אתר האינטרנט הרשמי של גלריה ברוורמן גלריה ברוורמן, ברשת החברתית פייסבוק חגית פלג רותם, נירה פרג: אני אף פעם לא משחקת. אני נורא רצינית. במיוחד למול המציאות, באתר מגזין פורטפוליו, ‏2021-10-06 אנה ים: חלב ציפור, באתר מוזיאון תל אביב לאמנות חגית פלג רותם, השחור החדש על פי דוד עדיקא, באתר מגזין פורטפוליו, ‏2020-03-04 דנה גילרמן, תערוכות חדשות: וריאציות על האדם המודרני, באתר כלכליסט, 5 בינואר 2011 איתמר זהר, הציגו אותן כהיסטריות, היא מנסה לתקן את המעוות, באתר הארץ, 21 במרץ 2021 איתי אלמוג, 3 תערוכות יחיד בגלריה ברוורמן, באתר Archijob ערך זה הוא קצרמר בנושא תל אביב-יפו ובנושא אמנות. אתם מוזמנים לתרום לוויקיפדיה ולהרחיב אותו.
ניו יורק (פירושונים)

האם התכוונתם ל... גאוגרפיה: ניו יורק (מדינה) – מדינה בארצות הברית. אפסטייט ניו יורק – צפון מדינת ניו יורק. ניו יורק – עיר במדינת ניו יורק. מנהטן – המהווה את "רובע ניו יורק" בעיר ניו יורק. המטרופולין של ניו יורק – מטרופולין הכולל את העיר ניו יורק עם ערים נוספות ניו יורק – יישוב עירוני במזרח אוקראינה תרבות: New York – אלבום מוזיקה מאת לו ריד ניו יורק, ניו יורק – סרט דרמה מוזיקלי בבימויו של מרטין סקורסזה נויורק – סדרת דרמה ישראלית. אוניברסיטת ניו יורק תקשורת: ניו יורק (מגזין) – שבועון העוסק בתרבות, פוליטיקה וסגנון חיים ניו יורק דיילי ניוז – היומון החמישי בתפוצתו בארצות הברית ניו יורק הראלד – עיתון רב-תפוצה אשר פעל מהעיר ניו יורק בין השנים 1835–1924 הניו יורק טיימס – עיתון אמריקאי הנחשב לאחד העיתונים החשובים ביותר בעולם ניו יורק סאן – עיתון יומי שנדפס בניו יורק. ניו יורק פוסט – העיתון ה-13 שפורסם בארצות הברית והראשון שפורסם באופן קבוע כעיתון יומי הניו יורקר – כתב עת אמריקני שמפרסם כתבות, ביקורות, מסות, שירה וסיפורת ספורט: ניו יורק ג'איינטס – קבוצת פוטבול אמריקאית מליגת ה-NFL ניו יורק יאנקיז – קבוצת בייסבול מליגת ה-MLB ניו יורק מטס – קבוצת בייסבול מליגת ה-MLB ניו יורק ניקס – קבוצת כדורסל המשחקת בליגת ה-NBA ניו יורק רד בולס – קבוצת כדורגל ממדינת ניו ג'רזי המשחק בליגת ה-MLS ניו יורק סיטי (כדורגל) – קבוצת כדורגל שתצטרף לליגת ה-MLS בעונת 2014/15 ניו יורק ריינג'רס – קבוצת הוקי קרח מקצוענית המשחקת בליגת ה-NHL ניו יורק איילנדרס – קבוצת הוקי קרח מקצוענית מיוניונדייל, ניו יורק, ארצות הברית, המשחקת בליגת ה-NHL ניו יורק ג'טס היא קבוצת פוטבול אמריקאית מליגת ה-NFL ניו יורק ליברטי היא קבוצת כדורסל נשים אמריקאית מניוארק, ניו ג'רזי
גלית יובל

גלית יובל (נולדה ב-1971) היא פרופסור מן המניין לפסיכולוגיה ומדעי המוח, החוקרת זיהוי פרצופים, בבית-הספר למדעי הפסיכולוגיה ובית הספר למדעי המוח באוניברסיטת תל אביב. יובל החלה את דרכה האקדמית בלימודי תואר ראשון בפסיכולוגיה ובפילוסופיה באוניברסיטת ת"א. קורס אחד בלימודי התואר הראשון שלה, שעסק בקשר בין פסיכולוגיה לפיזיולוגיה, תרם לה לגיבוש כיוון ההתמחות שבחרה. היא עשתה תואר שני ושלישי באוניברסיטת שיקגו בתחום מדעי המוח הקוגניטיביים, ובשנת 2001 סיימה את לימודי הדוקטורט גם כן במוסד זה, בהנחייתה של Jerre Levy מאוניברסיטת שיקגו ו Ken Paller מאוניברסיטת Northwestern. במסגרת עבודת הדוקטורט, בהתחלה חקרה את ההבדל בין ההמיספרה הימנית להמיספרה השמאלית בתפיסה הוויזואלית, ואז התמקדה במחקר על פרצופים. לאחר מכן, היא השלימה פוסט־דוקטורט ב־MIT במחלקה למדעי המוח והקוגניציה בהנחייתה של Nancy Kanwisher. שם התמחתה בהדמיה מוחית באמצעות MRI של מערכת הראייה ובעיקר במערכת המוחית שאחראית על עיבוד פנים. בשנת 2005 פרופ׳ יובל שבה לארץ והצטרפה כחברת סגל בבית הספר למדעי הפסיכולוגיה ובבית הספר סגול למדעי המוח, באוניברסיטת תל אביב. שם הקימה מעבדה לחקר הבסיס המוחי והקוגניטיבי לזיהוי פרצופים. היא התמקדה בעבודה עם אנשים הסובלים מפרוסופגנוזיה התפתחותית (כשל מולד בזיהוי פנים) ובמקרים ספציפיים של קושי בזיהוי פנים (כמו פנים מגזע אחר, וכיוצא בזה). במחקריה היא משתמשת בשיטות מחקר שונות כמו fMRI, TMS ו־EEG, על מנת לבחון את התגובה של המוח לגירוי של פרצופים ולמפות את האזורים הרלוונטיים לתהליך. נוסף על כך, במעבדתה היא חוקרת, בין היתר, כיצד מנגנוני עיבוד פנים וגוף פועלים כדי ליצור דימוי של אדם? מה התפקיד של תנועת גוף בזיהוי אנשים? מהו תפקידו של מידע תפיסתי מול מידע קונספטואלי או סמנטי בזיהוי פנים? מהם המאפיינים הקריטיים המשמשים לזיהוי פנים? ומהם המנגנונים המשמשים לזיהוי פרצופים מוכרים וכיצד הם נבדלים מאלו המשמשים לפנים לא מוכרים? בשנת 2016, במסגרת עידוד מחקר למציאת פתרונות ביומטריים חדשים, שיזמה היחידה להזדהות וליישומים ביומטריים, במערך הסייבר הלאומי, חקרה יובל את מידת ההצלחה של זיהוי פנים כשלב אחרון לזיהוי, בשימוש בתוצאות מפולטרות של מנוע ביומטרי לזיהוי פנים. יובל גם מרצה בבית הספר למדעי הפסיכולוגיה. בעבר לימדה את הקורסים "פסיכולוגיה פיזיולוגית" ו"שיטות מחקר", וכיום מלמדת את הקורס "מבוא למדעי הפסיכולוגיה" לתלמידי תואר ראשון. את תוכני הקורס אותו מלמדת יובל, "מבוא למדעי הפסיכולוגיה" ניתן גם למצוא באתר קמפוס - המיזם הלאומי ללמידה דיגיטלית של המשרד לשיווין חברתי. נולדה בחולון וכיום גרה בת"א, נשואה ואם לתאומים (בן ובת). קיבלה את פרס רקטור אוניברסיטת תל אביב להצטיינות בהוראה חמש פעמים ובשנת 2017 זכתה בפרס ע"ש מיכאל ברונו. גלית יובל, באתר dblp גלית יובל, באתר Academia.edu גלית יובל, באתר של אוניברסיטת תל אביב רינו צרור מראיין את גלית יובל, בתוכנית "חוצה ישראל" של הטלוויזיה החינוכית, באתר YouTube‏ סרטון יו-טיוב של האוניברסיטה המשודרת - על זיהוי פנים ועיוורון פרצופים - חלק א', גל"צ ואוניברסיטת תל אביב האוניברסיטה המשודרת - על זיהוי פנים ועיוורון פרצופים - חלק ב', גל"צ ואוניברסיטת תל אביב הקורס "מבוא למדעי הפסיכולוגיה" מאת פרופסור גלית יובל באתר קמפוס IL של המשרד לשוויון חברתי. הגר בוחבוט, למה כל הסינים נראים לנו אותו דבר?, באתר ynet, 7 ביוני 2016
בולבול טרנג

בולבול טָרַנְג (מהינדי: बुलबुल तरंग, "גלי הזמיר") או בנג'ו הודי הוא כלי מיתר הנפוץ בהודו. הכלי מורכב משתי מערכות מיתרים, אחת להשמעת צליל קבוע (drone) ואחת של מיתרים מלודיים, המשמשים לביצוע הנגינה. המיתרים המלודיים בכלי מתוחים מתחת ללוח ובו קלידים, הדומים לקלידי פסנתר או, על פי רוב, למקשים של מכונת כתיבה. לחיצה על אחד הקלידים בעת פריטה על המיתרים המלודיים מניחה מעצור על המיתר (בדומה לאצבעו של הנגן בכלי קשת), ועל ידי כך מקצרת אותו ומשנה את גובה הצליל הנשמע. המיתרים המלודיים מכוונים לרוב לאותו צליל, או באוקטבות, ואילו המיתרים ה"קבועים" מכוונים לרוב במרווח של פרימה או קווינטה ממיתרי המנגינה. כיוון שמיתרי ה-drone נשמעים לכל אורך הנגינה, פירוש הדבר הוא שאין אפשרות לבצע מודולציה (מעבר מסולם לסולם) במהלך הנגינה. ניתן לכוון את המיתרים המלודיים כך שכל אחד ישמיע צליל שונה (כלומר, לא באוניסון או אוקטבות בלבד), וכך לאפשר מגוון צלילי רב יותר, אך דבר זה דורש מיומנות רבה בנגינה. הבולבול טרנג משמש על פי רוב לליווי זמרה. הגרסה ההודית לכלי מכונה לעיתים "בנג'ו הודי". כלי נגינה דומה הנפוץ ביפן נקרא טאישוגוטו (大正琴). לעיתים נעשה שימוש בכלי גם במוזיקה מערבית, למשל בקרב אמני ג'אז שונים. בישראל ידוע הכלי בתור כלי הנגינה האקזוטי שבו השתמשה אהובה עוזרי, שבשנת 1968 למדה לנגן בו ממוזיקאי הודי יחזקאל מזגאוקר. ניתן לשמוע את עוזרי מנגנת בכלי, בין היתר, בשירם של הדג נחש "שירת הסטיקר", בשיר "האיש ההוא" שכתבה ליהודית רביץ, בשיר של אתניקס "קלמנסי", בשירה של קרן פלס "רק אלוהים ישפוט אותי" וגם בשירה שלה "אמי אמי". מדיה וקבצים בנושא בולבול טרנג בוויקישיתוף בולבול טרנג (באנגלית) סרט: אהובה עוזרי מנגנת בבולבול טרנג, מתארחת בערוץ 'מהות החיים' באתר 'יוטיוב'. סרט: השיר: 'שירת הסטיקר' שירה: הדג נחש. נגינה בבולבול טרנג: אהובה עוזרי, באתר: יוטיוב. סרט: השיר: 'רק אלוהים ישפוט אותי' שירה: קרן פלס. נגינה בבולבול טרנג: אהובה עוזרי, באתר: יוטיוב. סרט: השיר: 'איתך' שירה: אסי לוי. נגינה בבולבול טרנג: אהובה עוזרי, באתר: יוטיוב. לגעת ברוח עם אהובה עוזרי, בערוץ היוטיוב של רשות השידור (דקה 11:08)
ברית עולם

ברית עולם היא מפלגה ישראלית שהוקמה בשנת 2005. חברי התנועה עסקו בעבר בפעילויות חברתיות; התמודדה בבחירות בשנים 2006, 2009, 2013, 2015, 2019/1 ו-2019/2 אך לא עברה את אחוז החסימה. המפלגה הוקמה על ידי עופר ליפשיץ. המפלגה קראה לביצוע משאלי עם על ידי טלפונים עבור קבלת החלטות. בבחירות לכנסת ה-20 שימשה המפלגה כמפלגת מדף עבור נבחרת העם (הזמנית) מפלגה שקראה למיגור השחיתות בממסד הישראלי ולפעול לשינוי שיטת הממשל מדמוקרטיה ייצוגית לדמוקרטיה ישירה. בבחירות לכנסת ה-21 באפריל 2019, זכתה ברית עולם ב-216 קולות בלבד; המפלגה עם מספר הקולות הכי נמוך בבחירות לכנסת ה-21. בבחירות לכנסת ה-22 שימשה המפלגה כמפלגת מדף לרשימת "צפון". רשימת המועמדים במפלגה לקראת הבחירות לכנסת בהן השתתפה: הכנסת השבע עשרה: עופר ליפשיץ, ראפע חלבי, מאיר בן זיכרי,, בבחירות אלו קיבלה המפלגה 2,011 קולות. הכנסת השמונה עשרה: כנרת גולן הוז, ירון ימיני, יעקב בן יששכר,, בבחירות אלו קיבלה המפלגה 678 קולות. הכנסת התשע עשרה: עופר ליפשיץ, חיים בלייש, איילה סבאג. בבחירות אלו קיבלה המפלגה 761 קולות. הכנסת העשרים: יהונתן כסיף, רפי רותם, יניב פריאל, מלי אלפסי. בבחירות אלו קיבלה המפלגה 886 קולות. הכנסת העשרים ואחת: עופר ליפשיץ (מועמד יחיד). בבחירות אלו קיבלה המפלגה 216 קולות. הכנסת העשרים ושתיים: עידן לב-רן, אבייתר בן-פורת, מיכל גלר, ג'יהד מוסטפא, מוזי אנידג'ר, ורדה קורן, אחמד זועבי, שמעון פרץ, חנה קארו. בבחירות אלו קיבלה המפלגה 725 קולות. עופר ליפשיץ: הקב"ה שלח אותי לגאול את ישראל, באתר ערוץ 7, 16 בינואר 2013 הזויים ומתמודדים • הכירו את המפלגות שמחוץ לכנסת ישראל - כל הזמן, באתר כל הזמן, ‏17 במרץ 2017 תשדירי בחירות 2006: מפלגת ברית עולם, באתר וואלה, 3 בנובמבר 2012 תיאור מפלגת צפון ורעיונותיה בכתבה https://kfarnik.co.il/מפלגת-הצפון-לכנסת-ה-22/ רשימת מועמדי ברית עולם מתוך אתר הבחירות לכנסת השבע עשרה רשימת מועמדי ברית עולם מתוך אתר הבחירות לכנסת השמונה עשרה רשימת מועמדי ברית עולם מתוך אתר הבחירות לכנסת התשע עשרה ועדת הבחירות המרכזית לכנסת, הבחירות לכנסת ה-20, נבחרת העם (הזמנית) (ארכיון) רשימת מועמדי ברית עולם מתוך אתר הבחירות לכנסת העשרים ואחת רשימת מועמדי "צפון" מתוך האתר הרשמי של ועדת הבחירות לכנסת
קרל תאודור, נסיך בוואריה

קרל תאודור, נסיך בוואריה (בגרמנית: Karl Theodor von Bayern‏; 7 ביולי 1795 – 16 באוגוסט 1875), היה נסיך בווארי וגנרל-פלדמרשל בצבא הבווארי. קרל תאודור נולד ב-8 בפברואר 1792 במנהיים, למקסימיליאן הראשון, מלך בוואריה ולאוגוסטה וילהלמינה, נסיכת הסן-דרמשטדט, בתם של גאורג וילהלם, רוזן הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים. הוא היה אחיהם של קרולינה אוגוסטה, קיסרית אוסטריה (אשתו של פרנץ הראשון, קיסר אוסטריה) אליזבת, מלכת פרוסיה (אשתו של פרידריך וילהלם הרביעי, מלך פרוסיה) ושל סופי, נסיכת בוואריה, אמם של הקיסרים פרנץ יוזף הראשון, קיסר אוסטריה ומקסימיליאן הראשון, קיסר מקסיקו. קרל נלחם נגד נפוליאון בקרב הנאו בשנת 1813, הפך לגנרל של דיוויזיה, והשתתף במערכת 1814 בצרפת. החילוקים בינו ובין הנסיך ורדה הובילו לפרישתו מהצבא בין השנים 1822–1838. לאחר מותו של פון ורדה, מינה אותו אחיו לודוויג הראשון, מלך בוואריה לגנרל-פלדמרשל ולמפקח הכללי של הצבא. במלחמת אוסטריה–פרוסיה בשנת 1866 הוא היה המפקד העליון של הקורפוסים הפדרליים השביעי והשמיני, שכללו את הצבא הבווארי, ששיתף פעולה עם האוסטרים, ולאחר המלחמה פרש מהשירות הציבורי. לאחר מכן התגורר קרל תאודור בטגרנזי, עד מותו ב-16 באוגוסט 1875. בשנת 1823 התחתן קרל תאודור עם מארי-אן-סופי פטין, ממנה נולדו לו 3 ילדים: קרולינה סופיה (1817–1889) מקסימיליאן תאודור (1823–1895) פרנציסקה סופיה (1827–1912) מדיה וקבצים בנושא קרל תאודור, נסיך בוואריה בוויקישיתוף
יוהאן החמישי, רוזן נסאו-דילנבורג

יוהאן החמישי, רוזן נסאו-דילנבורג (9 בנובמבר 1455 - 30 ביולי 1516) היה רוזן נסאו (זיגן, דילנבורג, האדאמאר והרבורן), ויאנדן ודיאץ, לורד של ברדה וסבא של וילם הראשון, נסיך אורנז'. יוהאן נולד ב-9 בנובמבר 1455 בברדה, ליוהאן הרביעי, רוזן נסאו-דילנבורג ומריה מלון-היינסברג, בתם של יוהאן השני, רוזן לון-היינסברג ואנה מזולמס-בראונפלס. בשנים 1504 ו-1505 היה יוהאן הסטאדהאודר של חלרה וצוטפן. בשנת 1504, הוא ירש את ברדה ואת ויאנדן מאחיו אנגלברכט השני מנסאו. ב-30 ביולי 1516 מת יוהאן בדילנבורג, ולאחר מותו ירש בנו הבכור הנרי את נחלותיו בהולנד, בעוד בנו האחר וילהלם ירש את נחלותיו בגרמניה. בשנת 1482 התחתן יוהאן עם אליזבת מהסן-מרבורג, בתם של היינריך השלישי, רוזן הסן ואנה מקאצנלבוגן, ממנה נולדו לו 6 ילדים: היינריך השלישי, רוזן נסאו-ברדה (1483–1538) יוהאן מנסאו-ויאנדן-דיאץ (1484–1504) ארנסט מנסאו (1486) וילהלם הראשון, רוזן נסאו-דילנבורג (1487–1559), אביו של וילם הראשון, נסיך אורנז'. אליזבת מנסאו (1488–1559) מריה מנסאו (1491–1547) מדיה וקבצים בנושא יוהאן החמישי, רוזן נסאו-דילנבורג בוויקישיתוף John Morby, Dynasties of the World: a chronological and genealogical handbook (Oxford, Oxfordshire, U.K.: Oxford University Press, 1989), page 135.
ויקטור סביניך

ויקטור פטרוביץ' סביניך (ברוסית: Виктор Петрович Савиных; ‏נולד ב־7 במרץ 1940) הוא קוסמונאוט סובייטי שטס ב-2 משימות חלל כחבר משלחת לתחנת החלל סאליוט 6 וסאליוט 7. ויקטור סביניך נולד בכפר במחוז קירוב. הוא סיים בית הספר בשנת 1957 והתחיל ללמוד בעיר פרם לטכנאי רכבות. לאחר סיום בית הספר לטכנאים הוא עבר תקופה קצרה וגויס לצבא. בצבא הוא שירת ביחידת מודדים. בשנת 1963 הוא החל ללמוד המכון למיפוי ומדידות וסיים אותו בהצטיינות בשנת 1969 תוך הסמכה למהנדס מכונות בהתמחות לאופטיקה. ויקטור סביניך החל לעבוד בתאגיד הטילים והחלל אנרגיה. בשנת 1978 ויקטור סביניך נכלל ביחידת הקוסמונאוטים. בשנת 1981 הוא ביצע טיסה בחללית סויוז T-4 (ולדימיר קובליונוק היה מפקד צוות). החללית התחברה לתחנת החלל סאליוט 6 ומשלחת מס' 5 החלה לפעול.סביניך היה האדם ה-100 בחלל. המשלחת חזרה לכדור הארץ לאחר 74 ימים פעילות. בשנת 1984 נערכה הטיסה השנייה בחללית סויוז T-13 (ולדימיר דז'ניבקוב היה מפקד צוות). במהלך טיסה זו הם ביצעו עגינה ידנית לתחנת החלל סליוט 7 וביצעו בה מספר תיקונים חשובים. הצוות הצליח לבצע את המשימות הנדרשות ובהמשך החל לפעול כמשלחת מס' 4 לתחנת החלל. סביניך ביצע פעילות חוץ רכבית להרחבת פאנל סולארי שנמשכה כ-5 שעות. לאחר סיום פעילות המשלחת הוא המשיך לפעול במשלחת מס' 5 לתחנת החלל. סביניך חזר לכדור הארץ בחללית סויוז T-14 לאחר 168 ימים בחלל. בשנת 1988 נערכה הטיסה השלישית בחללית סויוז TM-5 (אנטולי סולוביובהיה מפקד צוות) ואלכסנדר אלכסנדרוב (בולגריה). החללית התחברה לתחנת החלל מיר. בתחנת החלל כבר פעלה משלחת מס' 3 בפיקוד ולדימיר טיטוב. הם חזרו לכדור הארץ בחללית סויוז TM-4 לאחר סיום תוכנית ניסויים. בפברואר 1989 ויקטור סביניך מונה לרקטור של מכון למיפוי ומדידות בו למד. הוא השלים דוקטורט וכתב מספר ספרים בנושא חקר החלל. בשנת 2007 ויקטור סביניך סיים את כהונתו ותוך זמן קצר נבחר לנשיא המכון. מדיה וקבצים בנושא ויקטור סביניך בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית)
פרטוסנטמיקלוש

פרטוסנטמיקלוש (בהונגרית: Fertőszentmiklós; תעתיק עברי נוסף: פֶרְטֶסֶנטמיקלוש) היא עיירה קטנה במחוז גיור-מושון-שופרון, הונגריה, בת כ-3,800 תושבים, השוכנת ליד הגבול עם אוסטריה. המשפחות היהודיות הראשונות הגיעו לעיר במחצית הראשונה של המאה ה-18, השתייכו לזרם היהדות הנאולוגית ונחשבו לקהילה אחת יחד עם נמטקרסטור. בשנת 1922, סופחה הקהילה בנמטקרסטור לאוסטריה, מה שגרם לקהילת פרטוסנטמיקלוש להתחיל לנהל חיי קהילה עצמאיים, להקים בית כנסת, בית עלמין ולמנות רב למקום. בכפר חיו באותה התקופה 62 יהודים. באפריל 1944 כחודש אחרי פלישת הצבא הגרמני להונגריה, הוטל על יהודי פרטוסנטמיקלוש מעצר בית. ובחודש מאי הועברו לגטו בקאפובאר, ומשם שולחו בתחילת יוני לאושוויץ. לאחר מלחמת העולם השנייה חזרו לכפר מספר ניצולים והקימו אנדרטה לזכר הנספים בשואה. לאחר עזיבתם נשארה העיירה מיותמת מיהודים. פרטוסנטמיקלוש בפנקס הקהילות הונגריה, עמוד 439 פארטו'-סאנט-מיקלוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 333. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא פרטוסנטמיקלוש בוויקישיתוף אתר האינטרנט הרשמי של פרטוסנטמיקלוש (בהונגרית) קהילת פרטוסנטמיקלוש, באתר "אנו – מוזיאון העם היהודי" "פרטוסנטמיקלוש", באתר JewishGen (באנגלית) בית הקברות היהודי בפרטוסנטמיקלוש מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
המשטרה הלאומית של קולומביה

המשטרה הלאומית של קולומביה (בספרדית: Policía Nacional de Colombia) היא כוח המשטרה הלאומי של קולומביה. למרות שהמשטרה הלאומית היא לא חלק מכוחות הצבא של קולומביה (צבא היבשה, הצי וחיל האוויר) הוא מהווה יחד איתם ל"כוח" ציבורי, וגם הוא נשלט על ידי משרד ההגנה. שלא כמו במדינות רבות אשר משתמשות במערכת אכיפת החוק רב שכבתית (בעלת גופים רבים), המשטרה הלאומית היא המשטרה האזרחית היחידה בקולומביה. תפקידיו הרשמיים של הכוח הם להגן על האומה הקולומביאנית, לאכוף את החוק, לשמור ולהבטיח את התנאים ההכרחיים לקיום חירויות וזכויות האזרח, להבטיח את השלווה בקרב האוכלוסייה. הקולומביאנים יכולים לתקשר למשטרה על ידי חיוג חינם למספר 112 (בפריסה ארצית) או 123 מערים מסוימות. לגבי מקרי חטיפה ניתן להגיע למספר 165. ניתן גם ליצור קשר באמצעות האינטרנט כדי לרשום הצעות, בקשות, שאלות, מחמאות או תלונות באמצעות מערכת PQRS. סירות מנוע. משאיות תובלה. כלי רכב משוריינים. כלי רכב לפיזור הפגנות משאיות לתחבורה כפרית. דגמי טויוטה פרדו וניסאן פטרול לסיור. טנדרים להובלת אסירים. אוטובוסים להסעת אסירים מכלא לכלא. רכבים מדגם שברולט אופטרה. אופנועים. רימונים: משגר רימונים mk19 מטול רימונים M79 Milkor MGL מכונות ירייה: נגב GAU-17 מקלע M240  M-249 SAW מקלע M60 GAU-19 M1919 בראונינג M2 בראונינג הקלר & קוך HK21 Ultimax 100 FN MAG מ.ג. 42 Vektor SS-77 רובים: M4 קרבין M16 גרסאות M16A2, M16A3 גליל גרסאות AR, SAR גליל ACE תבור TAR-21 תת-מקלעים: עוזי וולטר MP HK MP5 TDI וקטור מיקרו תבור אקדחים: קולט M1911 יריחו 941 CZ 45 זיג זאואר P228 (M11) זיג זאואר Pro גרסאות 2009 ו-2022 זיג זאואר P226 CZ 75variant BD סמית' אנד ווסון 459 אקדחי Uberti  Servicio Aéreo de Policia (SAPOL) מפעילה 39 מטוסים ו-65  מסוקים אייר טרקטור AT-802 ATR 42 אייריס S2R-T45 טורבו תראש Basler BT-67 (מיוצר על ידי Basler טורבו בעצם מהווה שיפור לשלדת דאגלס DC-3.) ססנה TU206G Stationair הביצ' קרפט 1900D הביצ' קרפט B300 מלך}  הביצ' קרפט 200 סופר קינג-אייר הביצ' קרפט C99 ססנה 208B Grand Caravan ססנה 152 דה הבילנד קנדה DHC-6-300 טווין אוטר פיירצ'יילד SA227-AC מטרו III פיירצ'יילד C-26 מסוקים MD MD-530F ו-MD-500D בל OH-58s ובל 206B ריינג'ר, Bell 206L Longranger בל UH-1Hs, בל 212, בל 412 סיקורסקי UH-60 Black Hawk מדיה וקבצים בנושא המשטרה הלאומית של קולומביה בוויקישיתוף אתר האינטרנט הרשמי של המשטרה הלאומית של קולומביה (בספרדית) אתר האינטרנט הרשמי של המשטרה הלאומית של קולומביה (באנגלית) המשטרה הלאומית של קולומביה, ברשת החברתית פייסבוק המשטרה הלאומית של קולומביה, ברשת החברתית אקס (טוויטר) המשטרה הלאומית של קולומביה, ברשת החברתית אינסטגרם המשטרה הלאומית של קולומביה, באתר פינטרסט Articles 216–218, Political Constitution of Colombia http://www.policia.gov.co/portal/page/portal/Antinarcoticos/boletin_alas/boletin_alas%203.pdf
יפעת שכטר

יפעת שכטר (נולדה בשנת 1963) היא דוגמנית ישראלית. שכטר נולדה בשנת 1963 בצפון תל אביב, כבתו של רואה חשבון ולמדה בגימנסיה הרצליה במגמה ריאלית. בתחרות מלכת היופי 1983 נבחרה ל"נערת ישראל" וסגנית למלכת יופי שמעונה הולנדר. במסגרת תוארה נשלחה לייצג את ישראל בתחרות מיס עולם. היא השתתפה בתחרות מיס עולם 1983 (אנ'), והעפילה לשלב חצי הגמר, 15 המתמודדות האחרונות, וזכתה בתואר "מלכת אסיה". לאחר מכן נהייתה לדוגמנית מצליחה, ב-1984 לקחה חלק בשבוע האופנה. ב-1986 דגמנה תסרוקות בתצוגת עיצוב שיער יוקרתית. בנוסף היא גם פתחה בחנות תכשיטים משלה. ב-1988 סיימה תואר בראיית חשבון באוניברסיטת בר-אילן והוסמכה כרואת חשבון. ב-1987 נישאה לטייס עופר שמיר, ממנו התאלמנה לאחר מכן. הדס מנור, דוגמנית במסלול ראיית חשבון, מעריב, 4 בנובמבר 1988 תוצאות תחרות מיס עולם 1983 באתר ארכיוני שבוע האופנה: עושים ברעש ומוכרים בשקט, מעריב, 23 בפברואר 1984 יהודית חנוך, כתבה, מעריב, 30 בינואר 1986
קולז' דה נוואר

קולז' דה נוואר (בצרפתית: collège de Navarre) נוסד ב 1304 בפריז על ידי ז'אן הראשונה, מלכת נווארה אשתו של פיליפ הרביעי, מלך צרפת. ז'אן הורישה את ביתה בפריז להקמת מוסד חינוך לתלמידים עניים שבאו מממלכת נווארה, ארץ הולדתה. עם מותה ב-1305 החליטו מנהלי עיזבונה למכור את הבית ולבנות מבנה חדש ברובע הלטיני. אבן הפינה הונחה ב-1309. הכניסה הייתה פתוחה לכל צרפתי עני, ללא הבדל גיל או מוצא משפחתי, שהתעתד ללמוד דקדוק, לוגיקה או תאולוגיה (אך לא רפואה או משפטים). לאחר סגירתו בתקופת המהפכה הצרפתית עבר למבניו ב-1804 האקול פוליטקניק, שנפתח אך עשר שנים קודם לכן. במהלך המאה ה-19 נהרסו המבנים שהרכיבו אותו בזה אחר זה. פיליפ דה ויטרי (1291-1361) ז'אק אמיו (1513-1593) ז'אק פלטייה די-מאן (1517-1582) פייר דה רונסאר (1533-1585) הקרדינל רישלייה (1585-1642) ז'אק-בנין בוסואה (1627-1704) ז'אן דה תבנו (1633-1667) המרקיז דה קונדורסה (1743-1794) אנדרה שנייה (1762-1794) מדיה וקבצים בנושא קולז' דה נוואר בוויקישיתוף
תאלרורוס

תאלרורוס (שם מדעי: Talarurus; מילולית: "זנב קלוע") הוא סוג של דינוזאור צמחוני ממשפחת האנקילוזאוריים נכחד, שחי לפני 90 מיליון שנה בתור הקרטיקון. מאובניו נמצאו במדבר גובי במונגוליה בשנת 1952. זהו האנקילוזאור הידוע ביותר ממונגוליה ולצד הטסגאנטגיה (Tsagantegia) היה מהעתיקים שבאנקילוזאורים המונגולים. דינוזאור זה היה בגודל של היפופוטם ואורכו הגיע ל-4–6 מטר כשמשקלו הגיע לשתי טונות. הוא היה בעל ראש קטן באורך 24 סנטימטרים ובעל רגליים קצרות בעלי 3–4 אצבעות ברגל, אך כנראה שהיה רק בעל 3 אצבעות. הוא היה בעל שריון גדול לאורך גופו והיה דחוס במיוחד באזור הצלעות שדמו מעט לצלעות של צב. מבנה העורף והחזה הזכיר חבית והכיל חיפוי מגן נוקשה. הגב היה נמוך יחסית לאנקילוזאורים אחרים וגם הרגליים היו קצרות. הוא היה בעל זנב קטן אך קצהו הכיל "אלת עצם". הדינוזאור חי בערבות העשב של מדבר גובי הקדום לצידם של אנקילוזאורים אחרים, טורפים מהירים כמו האכילובאטור וכמה תריזינוזאורים. תאלורורוס לצד קבוצת אכילובאטורים שלד של תאלרורוס מדיה וקבצים בנושא תאלרורוס בוויקישיתוף תאלרורוס, באתר האנציקלופדיה של החיים (באנגלית) תאלרורוס, באתר GBIF (באנגלית)
אמיר מוכתרי

אמיר מוכתרי (נולד ב-12 ביוני 1972) הוא כדורסלן עבר ישראלי. שיחק בעמדת הסנטר, וגובהו 2.08 מטר. מוכתרי גדל במחלקת הנוער של מכבי פתח תקווה. בעונת 1992/93 הצטרף להפועל גליל עליון כשחקן רוטציה, לאחר שבעונה הקודמת היה בהסגר ורק התאמן עם הקבוצה. בעונה זו זכה מוכתרי עם הקבוצה באליפות המדינה, זכייה היסטורית של הקבוצה, לאחר שנים רצופות רבות בהן זכתה מכבי תל אביב באליפות. לאחר עונת האליפות המשיך שתי עונות נוספות בקבוצה; לאחר מכן שיחק שלוש עונות בבני הרצליה; וחזר לעונה נוספת בגליל עליון. בעונת 1999/2000 שיחק מוכתרי בשורות הפועל חיפה/נשר וסיים את העונה כמלך הסלים הישראלי. בעונה שאחרי חתם במ.כ חיפה ושיחק שתי עונות במדיה. בעונת 2003/04 שיחק בהפועל ירושלים וזכה עמה בגביע יול"ב. הייתה זו עונתו האחרונה בליגת העל. בהמשך שיחק בליגות נמוכות. הוא הצטרף להפועל גבעתיים, וסייע לה לעלות מליגה א' אל הליגה הארצית. כאשר התאחדה גבעתיים עם הפועל רמת גן, הוא סייע לקבוצה לעלות אל הליגה הלאומית ולאחר מכן עזב את הקבוצה. מוכתרי שיחק במסגרת נבחרת העתודה באליפויות אירופה שנערכו ב-1992 וב-1994. מוכתרי השתייך גם לסגל נבחרת ישראל והשתתף איתה באליפות אירופה בשנת 1995 ובאליפות אירופה ב-1997. על אף היותו שחקן גבוה, הרבה מוכתרי לשחק הרחק מן הסל, ולקלוע לסל מעבר לקשת השלוש. לאחר פרישתו החל לעסוק בתחום הנדל"ן, כאשר פעילותו בתחום נעשית עם כדורסלן העבר עודד קטש. ביולי 2020 הוציא בית משפט השלום בתל אביב צו פתיחת הליכים נגד מוכתרי לבקשת חמישה נושים שונים, בטענה להלוואות שלא הוחזרו. פרופיל, באתר eurobasket פרופיל, באתר פיב"א אריה ליבנת, השבוע לפני 25 שנהכשהניצוץ של פיני גרשון פגש קבוצה בעלייה מהגליל, בדרך לאליפות היסטורית, באתר הארץ, 17 במאי 2018 ברוך שמילוביץ, מוכתרי: העדפתי את החמישייה בחיפה, באתר ynet, 27 ביוני 2000 בגיל 44: מוכתרי עשוי לחזור לשחק כדורסל, באתר ערוץ הספורט, 9 בספטמבר 2016 אבי שאולי, ‏מה מחפש כדורסלן העבר אמיר מוכתרי בשוק הנדל"ן?, באתר גלובס, 4 באפריל 2011 שלומית צור, כך קרסו עסקי הנדל"ן של כדורסלן העבר אמיר מוכתרי, באתר כלכליסט, 4 באוקטובר 2020